જે મોટા નિર્માતા યામીથી દૂર રહેતા હતા તે ‘કાબિલ’ બાદ તેની નજીક આવ્યા. યામીને રામગોપાલ વર્માની ‘સરકાર-૩’માં અમિતાભ બચ્ચન સાથે કામ કરવાનો પણ મોકો મળ્યો. ‘સરકાર-૩’માં રફટફ પાત્રથી તેણે સૌને ચોંકાવી દીધા. યામી કહે છે કે મેં વિચારી રાખ્યું છે કે મારે ક્યાં પહોંચવું છે અને કેવા પ્રકારની ફિલ્મો તેમજ રોલ કરવા છે. મારું અંતિમ લક્ષ્ય શું છે તે પણ મને ખ્યાલ છે, પરંતુ જરૂરી નથી કે હું જે ઇચ્છતી હોઉં તે મને તરત જ મળી જાય. દરેક વસ્તુને સમય તો આપવો જ પડે છે. સારી વસ્તુની ચાહત માટે થોડી રાહ પણ જોવી પડે છે, પરંતુ તમે જે મહેનત કરો છો તે ક્યારેય બેકાર જતી નથી. તમે એક જ જગ્યાએ વળગેલાં રહેશો તો તમને તેનું ફળ જરૂરથી મળશે. •